**КОМИ РЕСПУБЛИКАЛӦН ОЛАНПАС**

**“Коми Республикаса Юралысь, Коми Республикаса Веськӧдлан котыр да** **Коми Республикаса олӧмӧ пӧртысь власьт системаын органъяс йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося вӧльгым тӧлысь 23 лунӧ

**1 статья.** Пыртны «Коми Республикаса Юралысь, Коми Республикаса Веськӧдлан котыр да Коми Республикаса олӧмӧ пӧртысь власьт системаын органъяс йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 41 №, 796 ст.; 2014, 26 №, 493 ст.; 29 №, 574 ст.; 33 №, 664 ст.; 2015, 7 №, 75 ст.; 12 №, 159 ст.; 20 №, 249 ст.; 2016, 1 №, 7 ст.; 4 №, 43 ст.; 47 ст.; 6 №, 76 ст.; 12 №, 156 ст.; 17 №, 224 ст.; 233 ст.; 18 №, 253 ст.; 21 №, 325 ст.; 2017, 4 №, 64 ст., 13 №, 229 ст. ) татшӧм вежсьӧмъяс:

1) 21 статьялысь 2 юкӧнӧ содтыны татшӧм сюрӧса 2710 пункт:

“2710) сӧгласуйтӧ Коми Республика мутасын меститчысь овмӧдчӧмин, кар кытш шоныдӧн могмӧдан дон серти зонаӧ пыртӧмсӧ “Шоныдӧн могмӧдӧм йылысь” Федеральнӧй оланпас серти”;”;

2) 26 статьялысь 1 юкӧнӧ содтыны татшӧм сюрӧса 121 пункт:

“121) кырымалӧ Коми Республикаса Веськӧдлан котырлысь сӧгласиесӧ Коми Республика мутасын сулалысь овмӧдчӧмин, кар кытш шоныдӧн могмӧдан дон серти зонаӧ пыртӧм вылӧ “Шоныдӧн могмӧдӧм йылысь” Федеральнӧй оланпас серти”;”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын.

Коми Республикаса Юралысь С.А. Гапликов

2017 вося ӧшым тӧлысь 7 лун

89-РЗ №